title: Komisijas Direktīva 2013/10/ES ( 2013. gada 19. marts ), ar ko groza Padomes Direktīvu 75/324/EEK par dalībvalstu normatīvo un administratīvo aktu tuvināšanu attiecībā uz aerosola izsmidzinātājiem, lai tajā paredzētos marķēšanas noteikumus pielāgotu Eiropas Parlamenta un Padomes Regulai (EK) Nr. 1272/2008 par vielu un maisījumu klasificēšanu, marķēšanu un iepakošanu  Dokuments attiecas uz EEZ

text:
               20.3.2013

               LV

               Eiropas Savienības Oficiālais Vēstnesis

               L 77/20

         KOMISIJAS DIREKTĪVA 2013/10/ES
   (2013. gada 19. marts),
   ar ko groza Padomes Direktīvu 75/324/EEK par dalībvalstu normatīvo un administratīvo aktu tuvināšanu attiecībā uz aerosola izsmidzinātājiem, lai tajā paredzētos marķēšanas noteikumus pielāgotu Eiropas Parlamenta un Padomes Regulai (EK) Nr. 1272/2008 par vielu un maisījumu klasificēšanu, marķēšanu un iepakošanu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1975. gada 20. maija Direktīvu 75/324/EEK par dalībvalstu normatīvo un administratīvo aktu tuvināšanu attiecībā uz aerosola izsmidzinātājiem (1) un jo īpaši tās 5. pantu,
   tā kā:

               (1)

               Direktīvā 75/324/EEK paredzēts, ka aerosolu izsmidzinātājus saskaņā ar tās pielikumā noteiktajiem kritērijiem klasificē kā “neuzliesmojošus”, “uzliesmojošus” vai “īpaši viegli uzliesmojošus”. Ja aerosola izsmidzinātāju klasificē kā “uzliesmojošu” vai “īpaši viegli uzliesmojošu”, uz tā jābūt liesmas simbolam un drošības frāzēm S2 un S16, kas paredzētas Padomes 1967. gada 27. jūnija Direktīvā 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu (2).

               (2)

               Eiropas Parlamenta un Padomes 2008. gada 16. decembra Regulā (EK) Nr. 1272/2008 par vielu un maisījumu klasificēšanu, marķēšanu un iepakošanu (3) paredzēts, ka jāsaskaņo vielu un maisījumu klasificēšana un marķēšana Savienībā. Minētajā regulā ietverti Savienības mērogā piemērojami vielu un maisījumu klasificēšanas un marķēšanas kritēriji, kas paredzēti ķīmisko vielu klasificēšanas un marķēšanas globāli harmonizētajā sistēmā, kura Apvienoto Nāciju Organizācijas struktūrā ir pieņemta starptautiski.

               (3)

               Ar Regulu (EK) Nr. 1272/2008 no 2015. gada 1. jūnija atcels un aizstās Direktīvu 67/548/EEK un Eiropas Parlamenta un Padomes 1999. gada 31. maija Direktīvu 1999/45/EK par dalībvalstu normatīvo un administratīvo aktu tuvināšanu jautājumos, kas attiecas uz bīstamu preparātu klasifikāciju, iepakošanu un marķēšanu (4). Tāpēc Direktīvā 75/324/EEK paredzētie marķēšanas noteikumi jāpielāgo minētajai regulai.

               (4)

               Saskaņā ar Regulu (EK) Nr. 1272/2008 dalībvalstu transponēšanas noteikumu piemērošanas datumi vienu vielu saturošu aerosolu izsmidzinātājiem un maisījumus saturošu aerosolu izsmidzinātājiem būtu jānosaka atsevišķi. Tomēr būtu jāatļauj maisījumus saturošu aerosolu izsmidzinātāju ražotājiem pēc brīvprātības principa šajā direktīvā paredzētās marķēšanas prasības piemērot jau agrāk.

               (5)

               Saskaņā ar Regulu (EK) Nr. 1272/2008 un lai novērstu nevajadzīgu šķēršļu radīšanu uzņēmumiem, attiecībā uz maisījumus saturošu aerosolu izsmidzinātājiem, kas pirms 2015. gada 1. jūnija marķēti saskaņā ar piemērojamajiem noteikumiem un laisti tirgū līdz minētajam datumam, paredz pārejas periodu, atļaujot to turpmāku tirdzniecību bez pārmarķēšanas.

               (6)

               Šajā direktīvā paredzētie pasākumi ir saskaņā ar atzinumu, ko sniegusi Komiteja direktīvas par aerosola izsmidzinātājiem pielāgošanai atbilstīgi tehnikas attīstībai,

         IR PIEŅĒMUSI ŠO DIREKTĪVU.
   1. pants
   Grozījumi Direktīvā 75/324/EEK
   Direktīvu 75/324/EEK groza šādi:

               1)

               direktīvas 8. panta 1. punktu groza šādi:

                           a)

                           ievadteikumu aizstāj ar šādu:
                           “1.   Neskarot Eiropas Parlamenta un Padomes Regulu (EK) Nr. 1272/2008 (5), uz katra aerosola izsmidzinātāja vai uz aerosola izsmidzinātājam piestiprinātas etiķetes, ja tā mazo izmēru dēļ (maksimālā ietilpība 150 ml vai mazāk) šādu informāciju nav iespējams norādīt uz aerosola izsmidzinātāja, jābūt šādai viegli saskatāmai, salasāmai un neizdzēšamai informācijai:

                           b)

                           punkta d) apakšpunktu aizstāj ar šādu:

                                       “d)

                                       informācija, kas norādīta pielikuma 2.2. punktā;”;

               2)

               pielikumu groza šādi:

                           a)

                           pielikuma 1. punktā iekļauj šādu 1.7.a un 1.7.b punktu:
                           “1.7.a   Viela

                           “Viela” ir viela saskaņā ar Regulas (EK) Nr. 1272/2008 2. panta 7. punktā sniegto definīciju.
                           1.7.b   Maisījums

                           “Maisījums” ir maisījums saskaņā ar Regulas (EK) Nr. 1272/2008 2. panta 8. punktā sniegto definīciju.”;

                           b)

                           pielikuma 2. punktā 2.2.–2.4. punktu aizstāj ar šādiem:
                           “2.2.   Marķēšana

                           Neskarot Regulu (EK) Nr. 1272/2008, uz katra aerosola izsmidzinātāja jābūt šādam salasāmam un neizdzēšamam marķējumam:

                                       a)

                                       neatkarīgi no satura:

                                                   i)

                                                   bīstamības apzīmējumam H229: “Tvertne zem spiediena: karstumā var eksplodēt”;

                                                   ii)

                                                   drošības prasību apzīmējumiem P210 un P251, kas sniegti Regulas (EK) Nr. 1272/2008 IV pielikuma 1. daļas 6.2. tabulā;

                                                   iii)

                                                   drošības prasību apzīmējumiem P410 + P412, kas sniegti Regulas (EK) Nr. 1272/2008 IV pielikuma 1. daļas 6.4. tabulā;

                                                   iv)

                                                   ja aerosols ir plaša patēriņa produkts – drošības prasību apzīmējumam P102, kas sniegts Regulas (EK) Nr. 1272/2008 IV pielikuma 1. daļas 6.1. tabulā;

                                                   v)

                                                   papildu lietošanas brīdinājumiem, kas brīdina lietotājus par produkta īpašo bīstamību; ja aerosola izsmidzinātājam ir pievienota atsevišķa lietošanas instrukcija, arī tajā jāietver attiecīgie lietošanas brīdinājumi;

                                       b)

                                       ja aerosols saskaņā ar 1.9. punkta kritērijiem klasificēts kā “neuzliesmojošs” – signālvārdam “Brīdinājums”;

                                       c)

                                       ja aerosols saskaņā ar 1.9. punkta kritērijiem klasificēts kā “uzliesmojošs” – signālvārdam “Brīdinājums” un citiem marķējuma zīmju elementiem, kas attiecas uz aerosoliem, kuri klasificēti kā 2. kategorijas uzliesmojoši aerosoli, un kas sniegti Regulas (EK) Nr. 1272/2008 I pielikuma 2.3.2. tabulā;

                                       d)

                                       ja aerosols saskaņā ar 1.9. punkta kritērijiem klasificēts kā “īpaši viegli uzliesmojošs” – signālvārdam “Bīstami” un citiem marķējuma zīmju elementiem, kas attiecas uz aerosoliem, kuri klasificēti kā 1. kategorijas uzliesmojoši aerosoli, un kas sniegti Regulas (EK) Nr. 1272/2008 I pielikuma 2.3.2. tabulā.

                                 2.3.   Šķidrās fāzes tilpums

                           Šķidrās fāzes tilpums 50 °C temperatūrā nedrīkst pārsniegt 90 % no neto ietilpības.”

         2. pants
   Pārejas noteikumi
   1.   Atkāpjoties no 3. panta 1. punkta trešās daļas, maisījumus saturošus aerosolu izsmidzinātājus līdz 2015. gada 1. jūnijam var marķēt saskaņā ar 1. pantu.
   2.   Atkāpjoties no 3. panta 1. punkta trešās daļas, maisījumus saturoši aerosolu izsmidzinātāji, kas laisti tirgū līdz 2015. gada 1. jūnijam, nav jāpārmarķē atbilstoši 1. pantam līdz 2017. gada 1. jūnijam.
   3. pants
   Transponēšana
   1.   Dalībvalstis vēlākais līdz 2014. gada 19. martam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis nekavējoties Komisijai dara zināmu minēto noteikumu tekstu.
   Attiecībā uz vienu vielu saturošiem aerosolu izsmidzinātājiem tās minētos noteikumus piemēro no 2013. gada 19. jūnija.
   Attiecībā uz maisījumus saturošiem aerosolu izsmidzinātājiem tās minētos noteikumus piemēro no 2015. gada 1. jūnija.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis Komisijai dara zināmus to savu tiesību aktu galvenos noteikumus, ko tās pieņem jomā, uz kuru attiecas šī direktīva.
   4. pants
   Stāšanās spēkā
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   Šī direktīva ir adresēta dalībvalstīm.

      Briselē, 2013. gada 19. martā

            Komisijas vārdā –

            priekšsēdētājs

         José Manuel BARROSO

      (1)  OV L 147, 9.6.1975., 40. lpp.

      (2)  OV 196, 16.8.1967., 1. lpp.

      (3)  OV L 353, 31.12.2008., 1. lpp.

      (4)  OV L 200, 30.7.1999., 1. lpp.

      (5)  OV L 353, 31.12.2008., 1. lpp.”;


title: Padomes direktīva (1991. gada 31. maijs) par dabasgāzes tranzītu pa cauruļvadu tīkliem

text:
Svarīgs juridisks paziņojums

|

31991L0296

Oficiālais Vēstnesis L 147 , 12/06/1991 Lpp. 0037 - 0040 Speciālizdevums somu valodā: Nodaļa 12 Sējums 2 Lpp. 0143  Speciālizdevums zviedru valodā: Nodaļa 12 Sējums 2 Lpp. 0143

		Padomes direktīva(1991. gada 31. maijs)par dabasgāzes tranzītu pa cauruļvadu tīkliem(91/296/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 100.a pantu,ņemot vērā Komisijas priekšlikumu [1],sadarbībā ar Eiropas Parlamentu [2],ņemot vērā Ekonomikas un sociālo lietu komitejas atzinumu [3],tā kā ir jāpieņem pasākumi, kas vērsti uz pakāpenisku iekšējā tirgus izveidošanu laikā līdz 1992. gada 31. decembrim; tā kā Eiropas Padome vairākkārt ir atzinusi nepieciešamību izveidot vienotu iekšējo tirgu un, īpaši attiecībā uz Rodas salu, vienota enerģijas tirgus vajadzību;tā kā enerģijas iekšējā tirgus izveidošanai kopumā un dabasgāzes sektorā jo īpaši, ir jāizstrādā Kopienas enerģētikas stratēģija, kurā vienlīdz tiktu ņemti vērā tādi svarīgi jautājumi kā:- apgādes drošība,- vides aizsardzība;tā kā jābūt lielākai Eiropas enerģijas tirgus integrācijai, lai panāktu vienota iekšējā tirgus izveidošanos; tā kā Kopienas enerģijas bilances būtiska sastāvdaļa ir dabasgāze;tā kā enerģijas avotu diversifikācijai ir vēlams pievērst lielāku vērību dabasgāzei;tā kā enerģijas iekšējā tirgus izveidei, jo īpaši dabasgāzes sektorā, jāņem vērā mērķi attiecībā uz ekonomisko un sociālo kohēziju;tā kā dabasgāzes iekšējā tirgus mērķis ir nodrošināt augstāku ienesīgumu, vides aizsardzības prasību ievērošanu un piegāžu drošību brīvā tirdzniecībā bez nepieņemamiem konkurences ierobežojumiem; tā kā šā mērķa sekmīgai īstenošanai ir jāņem vērā dabasgāzes sektora īpatnības;tā kā dabasgāzes iekšējā tirgus izveidē jāņem vērā ne tikai dalībvalstīm kopīgais, bet arī dažkārt to apstākļu ievērojamās atšķirības;tā kā ik gadu palielinās dabasgāzes tirdzniecības apjoms, izmantojot Eiropas valstu augstspiediena maģistrālo cauruļvadu tīklu, un tas ir saistīts ar investīcijām; tā kā šādai tirdzniecībai vajadzīgo maģistrālo tīklu savienojumu izmantošana Kopienā varētu paaugstināt dabasgāzes piegādes drošību un samazināt izmaksas;tā kā dabasgāzes apmaiņa starp augstspiediena maģistrālajiem tīkliem notiek tādā apjomā, ka par pieprasītajiem darījumiem un to ietekmi sistemātiski jāinformē Komisija;tā kā ir iespējams un vēlams palielināt dabasgāzes tranzītu pa maģistrālajiem tīkliem un ņemt vērā arī ar drošību un dabasgāzes piegādes kvalitāti saistītās prasības; tā kā pētījumiliecina, ka, palielinot dabasgāzes tranzīta apjomus pa maģistrālajiem tīkliem, var samazināt investīciju izmaksas;tā kā piegāžu nodrošināšanai pietiekamā apjomā turpmāk starp dalībvalstu maģistrālajiem tīkliem būs jāizveido papildu savienojumi;tā kā dabasgāzes tranzīta apjoma palielināšanās starp maģistrālajiem tīkliem var rosināt dabasgāzes tranzīta uzņēmumus uzlabot dabasgāzes transportam paredzētās iekārtas; tā kā šādas iekārtas arī samazinās izmaksas;tā kā joprojām pastāv šķēršļi, kas kavē dabasgāzes tirdzniecības apjoma palielināšanos starp maģistrālajiem cauruļvadu tīkliem; tā kā joprojām ir šķēršļi dabasgāzes tranzīta apjoma palielināšanai starp maģistrālajiem tīkliem, ja šādi šķēršļi nav atkarīgi no izmantotās tehnoloģijas veida vai no pašu tīklu parametriem, tad tos var samazināt, padarot dabasgāzes tranzītu pa maģistrālajiem tīkliem obligātu un ieviešot atbilstīgu sistēmu, lai uzraudzītu šīs prasības ievērošanu;tā kā šīs saistības un uzraudzības sistēma attiecas uz dabasgāzes tranzītu saistībā ar tirdzniecību Kopienas interesēs, proti, uz tranzītu, izmantojot augstspiediena maģistrālo cauruļvadu tīklus;tā kā parasti šāda tranzīta finansiālie, tehniskie un juridiskie noteikumi jāizstrādā tieši starp tajā iesaistītajiem tīkliem;tā kā tranzīta noteikumiem ir jābūt taisnīgiem un tajos nedrīkst būt tiešu vai netiešu nosacījumu, kas ir pretrunā ar Kopienas konkurences noteikumiem;tā kā, lai veicinātu līgumu noslēgšanu par tranzītu, Komisija ir paredzējusi izveidot saskaņošanas procedūru, saskaņā ar kuru informēšana par tranzītu ir obligāta pēc kādas puses pieprasījuma, tomēr šādai procedūrai neradot juridiski saistošas sekas;tā kā ir nepieciešams tuvināt dalībvalstu pieņemtās tiesību normas ar dabasgāzes tranzītu saistītajos jautājumos;tā kā dabasgāzes iekšējā tirgus izveide veicinās valstu maģistrālo cauruļvadu tīklu pakāpenisku dinamisku integrāciju; tā kā šādā sakarā īpaši ar infrastruktūru saistītiem pasākumiem būtu jāpaātrina Kopienas nomaļo teritoriju un salu iekļaušanās vienotā tīklā;tā kā Eiropas maģistrālie tīkli atrodas teritorijās, kas nesakrīt ar Kopienas robežām; tā kā ir acīmredzamas priekšrocības sadarbības iespēju meklēšanai ar vienotajā Eiropas tīklā iesaistītajām trešām valstīm,IR PIEŅĒMUSI ŠO DIREKTĪVU.1. pantsDalībvalstis nosaka pasākumus, kas nepieciešami, lai veicinātu dabasgāzes tranzītu pa augstspiediena maģistrālajiem cauruļvadu tīkliem atbilstīgi šajā direktīvā paredzētajiem nosacījumiem.2. pants1. Neskarot citus īpašus Kopienas nolīgumus ar trešām valstīm, visi darījumi par dabasgāzes transportu pēc turpmāk paredzētajiem nosacījumiem saskaņā ar šo direktīvu ir uzskatāmi par dabasgāzes tranzītu starp maģistrālajiem tīkliem, ja:a) transportēšanu veic atbildīgā juridiskā persona vai personas pa attiecīgās dalībvalsts maģistrālajiem cauruļvadu tīkliem, izņemot sadales tīklus dalībvalsts teritorijā, kas sekmē Eiropas vienoto augstspiediena maģistrālo cauruļvadu tīklu efektīvu darbību;b) izcelsmes vai galamērķa tīkls atrodas Kopienā;c) transports ir saistīts ar vismaz vienas Kopienas iekšējās robežas šķērsošanu.2. Šī direktīva attiecas uz pielikumā uzskaitītajiem augstspiediena maģistrālajiem dabasgāzes tīkliem un dalībvalstīs par tiem atbildīgajām juridiskajām personām. Šis saraksts pēc konsultācijām ar attiecīgo dalībvalsti Komisijai jāprecizē katrreiz, kad tas ir vajadzīgs sakarā ar šīs direktīvas mērķiem, un jo īpaši ņemot vērā šā panta 1. punkta a) apakšpunktu.3. pants1. Līgumus par dabasgāzes tranzītu starp maģistrālajiem tīkliem noslēdz ar atbildīgajām juridiskajām personām, kas atbild arī par sniegtā pakalpojuma kvalitāti, un vajadzības gadījumā arī ar juridiskajām personām, kuras ir atbildīgas par dabasgāzes importēšanu un eksportēšanu dalībvalstīs.2. Saskaņā ar līguma noteikumiem tranzīta nosacījumiem jābūt nediskriminējošiem un taisnīgiem attiecībā pret visām attiecīgajām līgumslēdzējām pusēm, tie nedrīkst ietvert negodīgus noteikumus vai nepamatotus ierobežojumus un nedrīkst neapdraudēt piegādes drošību un pakalpojuma kvalitāti, jo īpaši pilnībā ņemot vērā rezerves, glabāšanas jaudas un iespējami efektīvu esošo sistēmu izmantošanu.3. Dalībvalstis veic pasākumus, kas vajadzīgi, lai nodrošinātu, ka pielikumā minētās un to jurisdikcijā esošās juridiskās personas nekavējoties:- informē Komisiju un attiecīgās dalībvalsts iestādes par pieprasījumu veikt tranzītu,- sāk sarunas par pieprasītā dabasgāzes tranzīta noteikumiem,- informē Komisiju un attiecīgās valsts iestādes par dabasgāzes tranzīta līguma noslēgšanu,- informē Komisiju un attiecīgās valsts iestādes par iemesliem, kāpēc sarunu rezultātā nav noslēgts līgums 12 mēnešu laikā pēc pieprasījuma iesniegšanas.4. Ikviena no attiecīgajām juridiskajām personām var lūgt, lai pušu interešu saskaņošanu attiecībā uz tranzīta nosacījumiem veic Komisijas izveidota un vadīta iestāde, kurā ir pārstāvētas par Kopienas maģistrālajiem tīkliem atbildīgās juridiskās personas.4. pantsJa iemesli, kuru dēļ pēc tranzīta pieprasījuma vienošanās nav noslēgta, ir nepamatoti vai nepietiekami, Komisija, pamatojoties uz iesniedzēja sūdzību vai rīkojoties pēc savas iniciatīvas, izpilda Kopienas tiesību normās noteiktās procedūras.5. pantsDalībvalstīs stājas spēkā normatīvie un administratīvie akti, kas vajadzīgi, lai līdz 1992. gada 1. janvārim izpildītu šīs direktīvas prasības. Dalībvalstis par to tūlīt informē Komisiju.Kad dalībvalstis pieņem šos tiesību aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka veidu, kā izdarīt šādas atsauces.6. pantsŠī direktīva ir adresēta dalībvalstīm.Briselē, 1991. gada 31. maijāPadomes vārdā —priekšsēdētājsA. Bodry[1] OV C 247, 28.9.1989., 6. lpp. unOV C 268, 24.10.1990., 9. lpp.[2] OV C 231, 17.9.1990., 72. lpp. unOV C 129, 20.5.1991[3] OV C 75, 26.3.1990., 20. lpp.--------------------------------------------------PIELIKUMSJuridisko personu un dabasgāzes augstspiediena maģistrālo cauruļvadu tīklu sarakstsDalībvalsts | Juridiskā persona | Tīkls |Vācijas Federatīvā Republika | Bayerngas GmbH | Tīkls, kas apgādā ar dabasgāzi tiešos izplatītājus (pašvaldību iestādes u.c.) un lielākos tiešos patērētājus |BEB Erdgas und Erdöl GmbH |Deutsche Erdgas Transport GmbH |Energieversorgung Weser Ems AG (EWE) |Erdgas Verkaufs-Gesellschaft mbH |Ferngas Nordbayern GmbH |Ferngas Salzgitter GmbH |Gas-Union GmbH |Mobil Oil AG |Ruhrgas AG |Saar Ferngas AG |Thyssengas GmbH |Vereinigte Elektrizitätswerke Westfalen AG (VEW) |Westfälische Ferngas AG |Energieversorgung Mittelrhein |EWAG, Nürnberg |Erdgas Schwaben GmbH |Erdgas Südbayern GmbH |GEW, Köln |Gasversorgung Süddeutschland |Gasversorgung Südhannover/Nordhessen |Hamburger Gaswerke |Landesgasversorgung Niedersachsen |Main-Gaswerke AG |Schleswag AG |Südhessische Gas und Wasser AG |Technische Werke der Stadt Stuttgart AG |Thüga AG |GASAG, Berlin |Beļģija | Distrigaz SA | Publiskais tīkls |Dānija | Dansk Naturgas A/S | Tīkls, kas apgādā ar dabasgāzi tiešos izplatītājus (pašvaldību iestādes, u.c.) un lielākos tiešos patērētājus |Spānija | Empresa National de Gas SA (ENAGAS) |Catalana de Gas |Gas De Euskadi |Grieķija | DEPA |Luksemburga | SOTEG |Nīderlande | NV Nederlandse Gasunie |Itālija | Snam SpA |Francija | Gaz de France | Publiskais tīkls |SNGSO |Compagnie française du méthane (CEFEM) |Apvienotā Karaliste | British Gas | Gāzes augstspiediena maģistrālais tīkls |Īrija | Irish Gas Board |--------------------------------------------------


title: Komisijas Direktīva 1999/7/EK (1999. gada 26. janvāris), ar ko tehnikas attīstībai pielāgo Padomes Direktīvu 70/311/EEK attiecībā uz mehānisko transportlīdzekļu un to piekabju stūres iekārtuDokuments attiecas uz EEZ.

text:
Svarīgs juridisks paziņojums

|

31999L0007

Oficiālais Vēstnesis L 040 , 13/02/1999 Lpp. 0036 - 0045

		Komisijas Direktīva 1999/7/EK(1999. gada 26. janvāris),ar ko tehnikas attīstībai pielāgo Padomes Direktīvu 70/311/EEK attiecībā uz mehānisko transportlīdzekļu un to piekabju stūres iekārtu(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes Direktīvu 70/311/EEK (1970. gada 8. jūnijs) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju stūres iekārtu [1], kurā jaunākie grozījumi izdarīti ar Direktīvu 92/62/EEK [2], un īpaši tās 3. panta 1. punktu,tā kā Direktīva 70/311/EEK ir viena no atsevišķajām direktīvām, kas attiecas uz EK tipa apstiprināšanas procedūru, kura izstrādāta saskaņā ar Padomes Direktīvu 70/156/EEK [3], kas attiecas uz mehānisko transportlīdzekļu un to piekabju tipa apstiprināšanu, kurā jaunākie grozījumi izdarīti ar Direktīvu 98/14/EK [4]; tā kā līdz ar to Direktīvā 70/156/EEK izklāstītie noteikumi, ko piemēro transportlīdzekļu sistēmām, detaļām un atsevišķām tehniskām vienībām, attiecas uz Direktīvu 70/311/EEK;tā kā, lai praktiski piemērotu Direktīvu 70/311/EEK, jānodrošina, ka visās dalībvalstīs tiek izstrādāti vienoti noteikumi, kas atbilst arī ANO-EEK Noteikumu Nr. 79 jaunākajai versijai;tā kā Direktīvas 70/156/EEK VII pielikumā norādīti EK tipa apstiprinājuma numura saturs un forma; tā kā tādas pašas specifikācijas būtu jāpieņem šajā direktīvā;tā kā būtu attiecīgi jāpielāgo Direktīva 70/311/EEK;tā kā šajā direktīvā paredzētie pasākumi ir saskaņā ar atzinumu, ko sniegusi ar Direktīvu 70/156/EEK izveidotā Komiteja pielāgošanai tehnikas attīstībai,IR PIEŅĒMUSI ŠO DIREKTĪVU.1. pantsAr šo Direktīvu 70/311/EEK groza šādi.1. Direktīvas 1. pantu aizstāj ar šādu pantu:"1. pantsŠajā direktīvā "transportlīdzeklis" ir jebkurš transportlīdzeklis, kas definēts Direktīvas 70/156/EEK 2. pantā."2. Direktīvas 3. pantā vārdu "pielikums" aizstāj ar vārdu "pielikumi".3. Pielikumus groza saskaņā ar šīs direktīvas pielikumu.2. pants1. Dalībvalstis no 1999. gada 1. janvāra stūres iekārtas dēļ nedrīkst:- atteikties piešķirt EK tipa apstiprinājumu vai valsts tipa apstiprinājumu kāda tipa transportlīdzeklim, vai- aizliegt reģistrēt un pārdot transportlīdzekļus vai sākt to ekspluatāciju,ja minētie transportlīdzekļi atbilst ar šo direktīvu grozītās Direktīvas 70/311/EEK prasībām.2. No 2000. gada 1. oktobra dalībvalstis:- vairs nepiešķir EK tipa apstiprinājumu un- var atteikties piešķirt valsts tipa apstiprinājumujauna tipa transportlīdzeklim stūres iekārtas dēļ, ja nav izpildītas ar šo direktīvu grozītās Direktīvas 70/311/EEK prasības.3. No 2001. gada 1. oktobra dalībvalstis var atteikties reģistrēt un pārdot jaunus M2, M3, N2, vai N3 kategorijas transportlīdzekļus vai sākt to ekspluatāciju, ja tie aprīkoti ar stūres palīgiekārtu, kas neatbilst noteikumiem Direktīvā 70/311/EEK, kas grozīta ar šo direktīvu.3. pants1. Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 1999. gada 30. jūnijam nodrošinātu atbilstību šai direktīvai. Par to dalībvalstis tūlīt informē Komisiju.Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.2. Dalībvalstis dara zināmus Komisijai tos savu tiesību aktu galvenos noteikumus, ko tās pieņem jomā, kuru reglamentē šī direktīva.4. pantsŠī direktīva stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.5. pantsŠī direktīva ir adresēta dalībvalstīm.Briselē, 1999. gada 26. janvārīKomisijas vārdā —Komisijas loceklisMartin BANGEMANN[1] OV L 133, 18.6.1970., 10. lpp.[2] OV L 199, 18.7.1992., 33. lpp.[3] OV L 42, 23.2.1970., 1. lpp.[4] OV L 91, 25.3.1998., 1. lpp.--------------------------------------------------PIELIKUMSAr šo Direktīvu 70/311/EEK groza šādi.1. Pielikumu sarakstu groza šādi:"PIELIKUMU SARAKSTS1. | I pielikums | Darbības joma, definīcijas, EK tipa apstiprinājuma pieteikums, EK tipa apstiprinājuma piešķiršanas konstrukcijas noteikumi, testēšanas noteikumi, tipa pārveidošanas un apstiprinājumu grozījumi, ražošanas atbilstība |1. papildinājums | Informācijas dokuments |2. papildinājums | Tipa apstiprinājuma sertifikāts |2. | II pielikums | Bremžu darbība transportlīdzekļiem, kur izmanto vienu enerģijas avotu stūres iekārtai un bremžu iekārtai |3. | III pielikums | Papildu noteikumi transportlīdzekļiem ar stūres palīgiekārtu (ASE) |4. | IV pielikums | Noteikumi piekabēm ar pilnīgi hidraulisko stūres pārvadu. |"2. Direktīvas I pielikumu groza šādi.1. Nosaukumu groza šādi."DARBĪBAS JOMA, DEFINĪCIJAS, EK TIPA APSTIPRINĀJUMA PIETEIKUMS, EK TIPA APSTIPRINĀJUMA PIEŠ-IRŠANAS KONSTRUKCIJAS NOTEIKUMI, TESTĒŠANAS NOTEIKUMI, TIPA MODIFIKĀCIJAS UN APSTIPRINĀJUMU GROZĪJUMI, RAŽOŠANAS ATBILSTĪBA".2. Iekļauj šādu jaunu"0"punktu."0. Darbības joma0.1. Šī direktīva attiecas uz M, N un O kategorijas transportlīdzekļu, kas definētas Direktīvas 70/156/EEK II A pielikumā, stūres iekārtām.0.2. Tā neattiecas uz stūres iekārtām ar pilnīgi pneimatisku, pilnīgi elektrisku, pilnīgi hidraulisku stūres pārvadu, izņemot:0.2.1. Stūres palīgiekārtu (ASE) ar pilnīgi elektrisku vai pilnīgi hidraulisku stūres pārvadu M un N kategorijas transportlīdzekļos;0.2.2. Stūres iekārtu ar pilnīgi hidraulisku stūres pārvadu O kategorijas transportlīdzekļos."3. Pielikuma 1.5.3.4. punktu groza šādi."1.5.3.4. Stūres palīgiekārta (ASE) M un N kategorijas transportlīdzekļiem, ja galvenais stūres pievads nav pilnīgi elektrisks, hidraulisks vai pneimatisks, riteņus uz ass(-īm) stūrē papildus riteņiem tajā pašā vai pretējā virzienā kā riteņus ar galveno stūres pievadu, un/vai pagrieziena leņķi priekšējiem, vidus un/vai pakaļējiem riteņiem var noregulēt atkarībā no transportlīdzekļa uzvešanās."4. Pielikuma 2.1. punktu groza šādi."2.1. Pieteikumu EK tipa apstiprinājumam transportlīdzekļa tipam attiecībā uz stūres iekārtu, ievērojot Direktīvas 70/156/EEK 3. panta 4. punktu, iesniedz ražotājs."5. Pielikuma 2.2. punktu groza šādi."2.2. Informācijas dokumenta paraugs ir dots 1. papildinājumā."6. Pielikuma 3. punktu groza šādi."3. EK TIPA APSTIPRINĀJUMA PIEŠĶIRŠANA TRANSPORTLĪDZEKĻA TIPAM3.1. Ja atbilstīgās prasības ir izpildītas, piešķir EK tipa apstiprinājumu saskaņā ar Direktīvas 70/156/EEK 4. panta 3. punktu un, ja vajadzīgs, 4. panta 4. punktu.3.2. EK tipa apstiprinājuma sertifikāta paraugs ir norādīts 2. papildinājumā.3.3. Tipa apstiprinājuma numuru saskaņā ar Direktīvas 70/156/EEK VII pielikumu piešķir katram apstiprinātajam transportlīdzekļa tipam. Tā pati dalībvalsts nepiešķir tādu pašu numuru cita tipa transportlīdzeklim."7. Pielikuma 4.1.1. punkta otrajā daļā vārdus "IV pielikums" aizstāj ar vārdiem "III pielikums" un vārdus "V pielikums" aizstāj ar vārdiem "IV pielikums".8. Pielikuma 4.1.6. un 4.1.6.1. punktu svītro.9. Pielikuma 4.2.4.1.2. un 4.2.4.1.3. punktā vārdus "III pielikums" aizstāj ar vārdiem "II pielikums" un attiecīgo zemsvītras piezīmi groza šādi:" [(] Prasības, kas norādītas II pielikumā, var pārbaudīt, arī īstenojot apstiprināšanas testus saskaņā ar Direktīvu 71/320/EEK."10. Pielikuma 5.2.1. punktā ievilkumus no jauna sakārto šādi."— M1 kategorijas transportlīdzekļi: 50 km/h,— M2, M3, N1, N2 un N3 kategorijas transportlīdzekļi: 40 km/h,vai paredzēto maksimālo ātrumu, ja tas ir mazāks par iepriekšminēto ātrumu."11. Pielikuma 5.2.6.2. punkta tabulas slejas "Nebojātā, pagrieziena rādiuss" rindā "M3" pievieno zemsvītras piezīmi "(1)".12. Aiz 5.3.4. punkta pievieno šādus 6. un 7. punktu:"6. TIPA PĀRVEIDOŠANA UN APSTIPRINĀJUMU GROZĪJUMI6.1. Ja tiek pārveidots tips, kas apstiprināts saskaņā ar šo direktīvu, piemēro Direktīvas 70/156/EEK 5. panta noteikumus.7. RAŽOŠANAS ATBILSTĪBA7.1. Lai nodrošinātu ražošanas atbilstību, ir jāveic pasākumi saskaņā ar Direktīvas 70/156/EEK 10. panta noteikumiem."13. Direktīvas I pielikuma beigās pievieno 1. un 2. papildinājumu:"1. papildinājums+++++ TIFF ++++++++++ TIFF ++++++++++ TIFF +++++2. papildinājums+++++ TIFF ++++++++++ TIFF ++++++++++ TIFF +++++"3. Direktīvas IV pielikumu pārnumurē par III pielikumu un 2.2.1.1. punktu aizstāj ar šādu tekstu:1. Svītro direktīvas II pielikumu;2. Direktīvas III pielikumu pārnumurē par II pielikumu un svītro 3. punktu;3. Direktīvas IV pielikumu pārnumurē par III pielikumu un 2.2.1.1. punktu aizstāj ar šādu tekstu:"2.2.1.1. Apļveida testsTransportlīdzekli vada pa apli ar rādiusu "R";(m) un ātrumu "V"; (km/h), kas atbilst tā kategorijai, un lielumi parādīti šajā tabulā:Transportlīdzekļa kategorija | R | V |M1, N1 | 100 | 80 |M2, N2 | 50 | 50 |M3, N3 | 50 | 45 |Sasniedzot testa ātrumu, nekādas novirzes nenovēro. Testu veic, braucot pulksteņa rādītāja virzienā un pretēji tam.";4. Direktīvas V pielikumu pārnumurē par IV pielikumu.5. Svītro VI pielikumu.--------------------------------------------------


title: Padomes Direktīva 96/24/EK (1996. gada 29. aprīlis), ar ko groza Direktīvu 79/373/EEK par barības maisījumu tirdzniecību

text:
Svarīgs juridisks paziņojums

|

31996L0024

Oficiālais Vēstnesis L 125 , 23/05/1996 Lpp. 0033 - 0034

		Padomes Direktīva 96/24/EK(1996. gada 29. aprīlis),ar ko groza Direktīvu 79/373/EEK par barības maisījumu tirdzniecībuEIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 43. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā Padomes 1976. gada 23. novembra Direktīva 77/101/EEK par vienkāršās dzīvnieku barības tirdzniecību [4] ir atcelta ar Padomes 1996. gada 29. aprīļa Direktīvu 96/25/EK par barības sastāvdaļu apriti, ar ko groza Direktīvas 70/524/EEK, 74/63/EEK, 82/471/EEK un 93/74/EEK un atceļ Direktīvu 77/101/EEK [5];tā kā Direktīva 96/25/EK jo īpaši tiecas likvidēt atšķirības starp valstu tiesību aktiem attiecībā uz vienkāršo dzīvnieku barību un izejvielām; tā kā tālab tā ievieš kopēju terminu "barības sastāvdaļas" un minētā termina definīciju, kas attiecas uz vienkāršo dzīvnieku barību un izejvielām; tā kā līdz ar to šie termini un to definīcijas Direktīvā 79/373/EEK [6] ir jāaizstāj ar jaunu kopēju terminu un tā definīciju, kā minēts Direktīvā 96/25/EK; tā kā šie grozījumi ietekmē barības maisījumu definīciju;tā kā Direktīvas 96/25/EK pielikuma B daļā iekļautais saraksts ir jāizmanto barības sastāvdaļu apritei neatkarīgi no to paredzētā pielietojuma, kā arī barības maisījumos izmantoto barības sastāvdaļu marķēšanai;tā kā barības maisījumu sastāvdaļu saraksts marķēšanas nolūkā ir ietverts Komisijas 1992. gada 26. oktobra Direktīvā 92/87/EEK, kas izveido to galveno sastāvdaļu nenoslēgtu sarakstu, kuras parasti lieto un realizē tādu dzīvnieku barībasmaisījumu izgatavošanai, kas nav lolojumdzīvnieki [7]; tā kā jāveic pasākumi, lai nodrošinātu to, ka Direktīvu 92/87/EEK atceļ līdz ar Direktīvas 96/25/EK pielikuma A un B daļas stāšanos spēkā,IR PIEŅĒMUSI ŠO DIREKTĪVU.1. pantsAr šo Direktīvu 79/373/EEK groza šādi:1. Direktīvas 1. panta 2. punkta a) apakšpunktā terminu "vienkāršā dzīvnieku barība" aizstāj ar terminu "barības sastāvdaļas".2. Terminu "sastāvdaļas" aizstāj ar terminu "barības sastāvdaļas".3. Direktīvas 2. panta b) apakšpunktu aizstāj ar šādu:"b) barības maisījumi: barības sastāvdaļu maisījumi, kas satur vai nesatur piedevas un kas ir paredzēti dzīvnieku barošanai kā kompleksā barība vai papildbarība;"4. Direktīvas 2. panta k) apakšpunktu aizstāj ar šādu:"k) barības sastāvdaļas: dažādi augu vai dzīvnieku izcelsmes produkti, dabiskā stāvoklī, svaigi vai konservēti, un produkti, kas iegūti to rūpnieciskā pārstrādē, kā arī organiskas vai neorganiskas vielas, kas satur vai nesatur piedevas, ja tie ir paredzēti izmantošanai dzīvnieku barošanā vai nu tieši paši par sevi, vai arī pēc pārstrādes, barības maisījumu pagatavošanā vai kā premiksu nesējvielas;"5. Svītro 10. panta b) apakšpunktu.6. Tekstu"minēts 10. panta b) apakšpunktā"10. panta a) apakšpunkta 1) daļā aizstāj ar šādu:"ar galvenajām barības sastāvdaļām, kas uzskaitītas pielikuma B daļā Padomes 1996. gada 29. aprīļa Direktīvā 96/25/EK par barības sastāvdaļu apriti, ar ko groza Direktīvas 70/524/EEK, 74/63/EEK, 82/471/EEK un 93/74/EEK un atceļ Direktīvu 77/101/EEK [8]."7. Ar šo aizstāj 10. panta a) apakšpunkta 2. daļu:"2. Dalībvalstis nodrošina Direktīvas 96/25/EK pielikuma A daļas Vispārīgi noteikumi I, II, III un IV pozīcijas noteikumu ievērošanu."8. Ar šo aizstāj 11. pantu:"11. pantsTirdzniecībai Kopienā norādes, kas uzdrukātas uz pavaddokumenta, uz iepakojuma un konteinera vai uz tam piestiprinātās etiķetes, ir rakstītas vismaz vienā vai vairākās valodās, ko nosaka galamērķa valsts, izvēloties no Kopienas valstu vai oficiālajām valodām."2. pantsDalībvalstīs vēlākais līdz 1998. gada 30. jūnijam stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Par to dalībvalstis tūlīt informē Komisiju.Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstīs nosaka paņēmienus, kā izdarīt šādas atsauces.3. pantsPieņemtos noteikumus piemēro no 1998. gada 1. jūlija. Dalībvalstis tomēr nosaka, ka barības maisījumi, ko realizē līdz 1998. gada 1. jūlijam un kas neatbilst šīs direktīvas noteikumiem, var palikt apritē līdz 1999. gada 30. jūnijam.4. pantsŠī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.5. pantsŠī direktīva ir adresēta dalībvalstīm.Luksemburgā, 1996. gada 29. aprīlīPadomes vārdā —priekšsēdētājsW. Luchetti[1] OV C 238, 26.8.1994., 6. lpp.[2] OV C 305, 31.10.1994., 146. lpp.[3] OV C 102, 24.4.1995., 12. lpp.[4] OV L 32, 3.2.1977., 1. lpp. Direktīvā jaunākie grozījumi izdarīti ar Direktīvu 90/654/EEK (OV L 353, 17.12.1990., 48. lpp.).[5] OV L 125, 23.5.1996., 35. lpp.[6] OV L 86, 6.4.1979., 30. lpp. Direktīvā jaunākie grozījumi izdarīti ar Direktīvu 93/74/EEK (OV L 237, 22.9.1993., 23. lpp.).[7] OV L 319, 4.11.1992., 19. lpp.[8] OV L 125, 23.5.1996., 35. lpp.--------------------------------------------------


title: Komisijas Direktīva 2013/28/ES ( 2013. gada 17. maijs ), ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem  Dokuments attiecas uz EEZ

text:
               22.5.2013

               LV

               Eiropas Savienības Oficiālais Vēstnesis

               L 135/14

         KOMISIJAS DIREKTĪVA 2013/28/ES
   (2013. gada 17. maijs),
   ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2000. gada 18. septembra Direktīvu 2000/53/EK par nolietotiem transportlīdzekļiem (1) un jo īpaši tās 4. panta 2. punkta b) apakšpunktu,
   tā kā:

               (1)

               Ar Direktīvas 2000/53/EK 4. panta 2. punkta a) apakšpunktu ir aizliegts izmantot svinu, dzīvsudrabu, kadmiju vai sešvērtīgo hromu to transportlīdzekļu materiālos un detaļās, kurus laiž tirgū pēc 2003. gada 1. jūlija.

               (2)

               Direktīvas 2000/53/EK II pielikumā iekļauts to transportlīdzekļu un detaļu saraksts, uz ko neattiecas direktīvas 4. panta 2. punkta a) apakšpunktā noteiktais aizliegums. Transportlīdzekļos, kas tirgū laisti pirms dienas, līdz kurai izņēmums ir spēkā, un šo transportlīdzekļu rezerves detaļās svins, dzīvsudrabs, kadmijs vai sešvērtīgais hroms var būt Direktīvas 2000/53/EK II pielikumā norādītajos materiālos un detaļās.

               (3)

               II pielikuma 8.i) ieraksts paredz izņēmumu attiecībā uz svinu lodmetālos, ko izmanto elektrosavienojumu lodēšanai pie stikla, izņemot laminēto stiklu, un izņēmums ir spēkā līdz 2013. gada 1. janvārim.

               (4)

               Zinātnes un tehnikas sasniegumu izvērtēšana liecina, ka nav iespējams izvairīties no svina izmantošanas 8.i) ierakstā minētajos lietojumos, jo aizstājēji vēl nav pieejami.

               (5)

               Šajā direktīvā paredzētie pasākumi ir saskaņā ar atzinumu, ko sniegusi komiteja, kas izveidota ar Eiropas Parlamenta un Padomes Direktīvas 2008/98/EK (2) 39. pantu,

         IR PIEŅĒMUSI ŠO DIREKTĪVU.
   1. pants
   Direktīvas 2000/53/EK II pielikumu aizstāj ar šīs direktīvas pielikuma tekstu.
   2. pants
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais trīs mēnešu laikā pēc tās publikācijas Eiropas Savienības Oficiālajā Vēstnesī. Dalībvalstis tūlīt dara Komisijai zināmus minēto noteikumu tekstus.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

   4. pants
   Šī direktīva ir adresēta dalībvalstīm.

      Briselē, 2013. gada 17. maijā

            Komisijas vārdā –

            priekšsēdētājs

         José Manuel BARROSO

      (1)  OV L 269, 21.10.2000., 34. lpp.

      (2)  OV L 312, 22.11.2008., 3. lpp.

      PIELIKUMS

            “II PIELIKUMS

               Materiāli un detaļas, kurām nepiemēro 4. panta 2. punkta a) apakšpunkta noteikumus

                        Materiāli un detaļas

                        Izņēmuma darbības joma un spēkā esības termiņš

                        Marķējami vai citādi identificējami saskaņā ar 4. panta 2. punkta b) apakšpunkta iv) punktu

                           Svins kā leģētājelements

                                    1.a

                                    Mehāniskai apstrādei paredzēts tērauds un karsti cinkota tērauda detaļas ar svina saturu līdz 0,35 % no masas

                                    1.b

                                    Vienlaidus karsti cinkota tērauda loksnes ar svina saturu līdz 0,35 % no masas

                        Transportlīdzekļi, kuru tips apstiprināts pirms 2016. gada 1. janvāra, un šiem transportlīdzekļiem paredzētas rezerves detaļas

                                    2.a

                                    Mehāniskai apstrādei paredzēts alumīnijs ar svina saturu līdz 2 % no masas

                        Rezerves detaļas transportlīdzekļiem, kas tirgū laisti pirms 2005. gada 1. jūlija

                                    2.b

                                    Alumīnijs ar svina saturu līdz 1,5 % no masas

                        Rezerves detaļas transportlīdzekļiem, kas tirgū laisti pirms 2008. gada 1. jūlija

                                    2.c

                                    Alumīnijs ar svina saturu līdz 0,4 % no masas

                            (1)

                                    3.

                                    Vara sakausējums ar svina saturu līdz 4 % no masas

                            (1)

                                    4.a

                                    Gultņu ieliktņi un bukses

                        Rezerves detaļas transportlīdzekļiem, kas tirgū laisti pirms 2008. gada 1. jūlija

                                    4.b

                                    Dzinēju, transmisiju un gaisa kondicionēšanas sistēmu kompresoru gultņu ieliktņi un bukses

                        2011. gada 1. jūlijs un rezerves detaļas transportlīdzekļiem, kas tirgū laisti pirms 2011. gada 1. jūlija

                           Svins un tā savienojumi detaļās

                                    5.

                                    Akumulatori

                            (1)

                        X

                                    6.

                                    Vibrācijas slāpētāji

                        Transportlīdzekļi, kuru tips apstiprināts pirms 2016. gada 1. janvāra, un šiem transportlīdzekļiem paredzētas rezerves detaļas

                        X

                                    7.a

                                    Bremžu šļūteņu, degvielas šļūteņu un ventilācijas gaisvadu, šasijas un dzinēja balsta elastomēra/metāla detaļu elastomēru vulkanizācijas aģenti un stabilizatori

                        Rezerves detaļas transportlīdzekļiem, kas tirgū laisti pirms 2005. gada 1. jūlija

                                    7.b

                                    Bremžu šļūteņu, degvielas šļūteņu un ventilācijas gaisvadu, šasijas un dzinēja balsta elastomēra/metāla detaļu elastomēru vulkanizācijas aģenti un stabilizatori ar svina saturu līdz 0,5 % masas

                        Rezerves detaļas transportlīdzekļiem, kas tirgū laisti pirms 2006. gada 1. jūlija

                                    7.c

                                    Elastomēra saistvielas spēka pārvadu lietojumos ar svina saturu līdz 0,5 % no masas

                        Rezerves detaļas transportlīdzekļiem, kas tirgū laisti pirms 2009. gada 1. jūlija

                                    8.a

                                    Svins lodmetālos elektrisko un elektronisko komponentu pielodēšanai uz elektronisko shēmu platēm un svins komponentu izvadu pārklājumu sastāvā, izņemot alumīnija oksīdkondensatorus, svins detaļu spraudņu un elektronisko shēmu plašu pārklājumu sastāvā

                        Transportlīdzekļi, kuru tips apstiprināts pirms 2016. gada 1. janvāra, un šiem transportlīdzekļiem paredzētas rezerves detaļas

                        X (2)

                                    8.b

                                    Svins lodmetālos, ko izmanto elektrotehniskiem lietojumiem, izņemot lodēšanu uz elektronisko shēmu platēm vai lodēšanu uz stikla

                        Transportlīdzekļi, kuru tips apstiprināts pirms 2011. gada 1. janvāra, un šiem transportlīdzekļiem paredzētas rezerves detaļas

                        X (2)

                                    8.c

                                    Svins alumīnija oksīdkondensatoru izvadu pārklājumu sastāvā

                        Transportlīdzekļi, kuru tips apstiprināts pirms 2013. gada 1. janvāra, un šiem transportlīdzekļiem paredzētas rezerves detaļas

                        X (2)

                                    8.d

                                    Svins, ko izmanto lodēšanai uz stikla gaisa caurplūdes sensoros

                        Transportlīdzekļi, kuru tips apstiprināts pirms 2015. gada 1. janvāra, un šiem transportlīdzekļiem paredzētas rezerves detaļas

                        X (2)

                                    8.e

                                    Svins lodmetālos ar augstu kušanas temperatūru (t. i., svina sakausējumi ar svina saturu vismaz 85 % no masas)

                            (3)

                        X (2)

                                    8.f

                                    Svins, ko izmanto plastiski deformējamu kontaktspraudņu savienojumu sistēmās

                            (3)

                        X (2)

                                    8.g

                                    Svins lodmetālos stabilu elektrisko savienojumu izveidei starp pusvadītāja kristālu un nesēju integrālshēmu flip-chip pakotnēs

                            (3)

                        X (2)

                                    8.h

                                    Svins lodmetālā siltuma novadītāju pielodēšanai dzesētājam spēka pusvadītāju ierīcēs ar čipa projekcijas izmēru vismaz 1 cm2 un nominālo strāvas blīvumu vismaz 1 A/mm2 silīcija čipa laukumā

                            (3)

                        X (2)

                                    8.i

                                    Svins lodmetālos, ko izmanto elektrosavienojumu lodēšanai pie stikla, izņemot laminēto stiklu

                        Transportlīdzekļi, kuru tips apstiprināts pirms 2016. gada 1. janvāra, un pēc šīs dienas – šiem transportlīdzekļiem paredzētas rezerves detaļas

                        X (2)

                                    8.j

                                    Svins lodmetālos, ko izmanto lodēšanai pie laminētā stikla

                            (3)

                        X (2)

                                    9.

                                    Vārstu ligzdas

                        Rezerves detaļas pirms 2003. gada 1. jūlija izstrādātiem dzinēju veidiem

                                    10.a

                                    Svinu saturoši elektriskie un elektroniskie komponenti, kas satur svinu stikla vai keramikas materiāla sastāvā, elementos, kas integrēti stikla vai keramikas matricās, stiklkeramikas materiālā vai elementos, kas integrēti stiklkeramikas matricās
                                    Šis izņēmums neattiecas uz svina lietošanu:

                                                —

                                                spuldžu kolbu stikla un aizdedzes sveču glazūras sastāvā,

                                                —

                                                10.b, 10.c un 10.d ierakstā minēto komponentu dielektriskajos materiālos no keramikas

                        X (4) (detaļas, izņemot pjezoelektriķus dzinējos)

                                    10.b

                                    Svins svina cirkonāta titanāta (PZT) tādu kondensatoru dielektrisko keramikas materiālu sastāvā, kuri ir integrālshēmu vai diskrēto pusvadītāju ierīču daļa

                                    10.c

                                    Svins tādu kondensatoru dielektrisko keramikas materiālu sastāvā, kuru nominālais spriegums ir mazāks par 125 V maiņstrāvai vai 250 V līdzstrāvai

                        Transportlīdzekļi, kuru tips apstiprināts pirms 2016. gada 1. janvāra, un šiem transportlīdzekļiem paredzētas rezerves detaļas

                                    10.d

                                    Svins tādu kondensatoru dielektrisko keramikas materiālu sastāvā, kas paredzēti ultraskaņas akustisko sistēmu sensoru noviržu kompensācijai, kas saistītas ar temperatūras izmaiņām

                            (3)

                                    11.

                                    Pirotehniskie ierosinātāji

                        Transportlīdzekļi, kuru tips apstiprināts pirms 2006. gada 1. jūlija, un šiem transportlīdzekļiem paredzētas rezerves detaļas

                                    12.

                                    Svinu saturoši termoelektriski materiāli lietojumiem automobiļu elektroierīcēm, kas paredzētas CO2 emisiju samazināšanai, rekuperējot izplūdes gāzu siltumenerģiju

                        Transportlīdzekļi, kuru tips apstiprināts pirms 2019. gada 1. janvāra, un šiem transportlīdzekļiem paredzētas rezerves detaļas

                        X

                           Sešvērtīgais hroms

                                    13.a

                                    Pretkorozijas pārklājumi

                        Rezerves detaļas transportlīdzekļiem, kas tirgū laisti pirms 2007. gada 1. jūlija

                                    13.b

                                    Lietojumiem šasijām paredzēto bultskrūvju un uzgriežņu komplektu pretkorozijas pārklājumi

                        Rezerves detaļas transportlīdzekļiem, kas tirgū laisti pirms 2008. gada 1. jūlija

                                    14.

                                    Kā pretkorozijas aģents autofurgonu absorbcijas ledusskapju dzesēšanas sistēmās no oglekļa tērauda, svina saturam nepārsniedzot 0,75 % no dzesēšanas šķīduma masas, izņemot gadījumus, kad ir iespējams izmantot citas dzesēšanas tehnoloģijas (t. i., tās ir pieejamas tirgū izmantošanai autofurgonos) un tam nav negatīvas ietekmes uz vidi, veselību un/vai patērētāju drošību

                        X

                           Dzīvsudrabs

                                    15.a

                                    Priekšējo lukturu gāzizlādes lampas

                        Transportlīdzekļi, kuru tips apstiprināts pirms 2012. gada 1. jūlija, un šiem transportlīdzekļiem paredzētas rezerves detaļas

                        X

                                    15.b

                                    Vadības paneļa apgaismojuma luminiscences lampas

                        Transportlīdzekļi, kuru tips apstiprināts pirms 2012. gada 1. jūlija, un šiem transportlīdzekļiem paredzētas rezerves detaļas

                        X

                           Kadmijs

                                    16.

                                    Elektrisko transportlīdzekļu akumulatori

                        Rezerves detaļas transportlīdzekļiem, kas tirgū laisti pirms 2008. gada 31. decembra

                                    —

                                    Svinam, sešvērtīgajam hromam un dzīvsudrabam ir pieļaujama maksimālā koncentrācija līdz 0,1 % masas katrā homogēnā materiālā; kadmijam tā ir pieļaujama līdz 0,01 % masas katrā homogēnā materiālā.

                                    —

                                    To transportlīdzekļu detaļu atkārtota izmantošana, kas bija pieejami tirgū izņēmuma spēkā esības pēdējā dienā, ir atļauta bez ierobežojuma, jo uz to neattiecas 4. panta 2. punkta a) apakšpunkts.

                                    —

                                    Direktīvas 4. panta 2. punkta a) apakšpunkta noteikumi () neattiecas uz rezerves detaļām, kuras laistas tirgū pēc 2003. gada 1. jūlija un kuras izmanto transportlīdzekļiem, kas laisti tirgū pirms 2003. gada 1. jūlija.

         (1)  Šis izņēmums tiks pārskatīts 2015. gadā.

         (2)  Demontāža, ja saskaņā ar 10.a ierakstu ir pārsniegta vidējā robežvērtība 60 g vienam transportlīdzeklim. Šā punkta piemērošanai neņem vērā elektroniskās iekārtas, ko nav uzstādījis ražotājs ražošanas procesā.

         (3)  Šis izņēmums tiks pārskatīts 2014. gadā.

         (4)  Demontāža, ja saskaņā ar 8.a līdz 8.j ierakstu ir pārsniegta vidējā robežvērtība 60 g vienam transportlīdzeklim. Šā punkta piemērošanai neņem vērā elektroniskās iekārtas, ko nav uzstādījis ražotājs ražošanas procesā.

         Piezīmes

                  —

                  Svinam, sešvērtīgajam hromam un dzīvsudrabam ir pieļaujama maksimālā koncentrācija līdz 0,1 % masas katrā homogēnā materiālā; kadmijam tā ir pieļaujama līdz 0,01 % masas katrā homogēnā materiālā.

                  —

                  To transportlīdzekļu detaļu atkārtota izmantošana, kas bija pieejami tirgū izņēmuma spēkā esības pēdējā dienā, ir atļauta bez ierobežojuma, jo uz to neattiecas 4. panta 2. punkta a) apakšpunkts.

                  —

                  Direktīvas 4. panta 2. punkta a) apakšpunkta noteikumi () neattiecas uz rezerves detaļām, kuras laistas tirgū pēc 2003. gada 1. jūlija un kuras izmanto transportlīdzekļiem, kas laisti tirgū pirms 2003. gada 1. jūlija.

         (5)  Šis noteikums neattiecas uz riteņu balansēšanas atsvariem, elektromotoru ogļu sukām un bremžu uzlikām.”


title: Komisijas Direktīva 2011/63/ES ( 2011. gada 1. jūnijs ), ar kuru, pielāgojot tehnikas attīstībai, groza Eiropas Parlamenta un Padomes Direktīvu 98/70/EK, kas attiecas uz benzīna un dīzeļdegvielu kvalitāti

text:
               2.6.2011

               LV

               Eiropas Savienības Oficiālais Vēstnesis

               L 147/15

         KOMISIJAS DIREKTĪVA 2011/63/ES
   (2011. gada 1. jūnijs),
   ar kuru, pielāgojot tehnikas attīstībai, groza Eiropas Parlamenta un Padomes Direktīvu 98/70/EK, kas attiecas uz benzīna un dīzeļdegvielu kvalitāti
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 13. oktobra Direktīvu 98/70/EK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK (1), un jo īpaši tās 10. panta 1. punktu,
   tā kā:

               (1)

               Direktīvā 98/70/EK noteiktas vides specifikācijas, kā arī analītiskās metodes benzīnam un dīzeļdegvielām, ko laiž tirgū.

               (2)

               Šīs analītiskās metodes attiecas uz noteiktiem standartiem, ko izstrādājusi Eiropas Standartizācijas komiteja (ESK). Tā kā, ņemot vērā tehnikas attīstību, ESK ir aizstājusi šos standartus ar jauniem, ir lietderīgi atjaunināt atsauces uz minētajiem standartiem Direktīvas 98/70/EK I un II pielikumā.

               (3)

               Direktīvas 98/70/EK III pielikumā noteikta pieļaujamā atkāpe no tvaika spiediena robežvērtības benzīnam, kas satur bioetanolu. Minētajā pielikumā ietvertie skaitļi noapaļoti līdz otrajai zīmei aiz komata. Standartā EN ISO (Starptautiskā Standartizācijas organizācija) 4259:2006 noteikti rezultātu noapaļošanas noteikumi atkarībā no testa metodes precizitātes un noteikta prasība tos noapaļot līdz pirmajai zīmei aiz komata. Tādēļ ir lietderīgi attiecīgi grozīt Direktīvas 98/70/EK III pielikumā noteiktos skaitļus.

               (4)

               Šajā direktīvā paredzētie pasākumi atbilst ar Direktīvas 98/70/EK 11. panta 1. punktu izveidotās degvielas kvalitātes komitejas atzinumam,

         IR PIEŅĒMUSI ŠO DIREKTĪVU.
   1. pants
   Direktīvu 98/70/EK groza šādi:

               1)

               direktīvas I pielikumu groza šādi:

                           a)

                           pielikuma 1. zemsvītras piezīmi aizstāj ar šādu:

                                       “(1)

                                       Lieto testēšanas metodes, kas norādītas standartā EN 228:2008. Dalībvalstis var pieņemt analītisko metodi, kas noteikta EN 228:2008 standarta aizvietošanai, ja var pierādīt, ka ar to var nodrošināt vismaz tādu pašu pareizību un vismaz tādu pašu precizitāti kā ar aizvietoto analītisko metodi.”;

                           b)

                           pielikuma 6. zemsvītras piezīmi aizstāj ar šādu:

                                       “(6)

                                       Citi vienvērtīgie spirti un ēteri, kuru viršanas beigu punkts nepārsniedz standartā EN 228:2008 noteikto.”;

               2)

               direktīvas II pielikuma 1. zemsvītras piezīmi aizstāj ar šādu:

                           “(1)

                           Lieto testēšanas metodes, kas norādītas standartā EN 590:2009. Dalībvalstis var pieņemt analītisko metodi, kas noteikta EN 590:2009 standarta aizvietošanai, ja var pierādīt, ka ar to var nodrošināt vismaz tādu pašu pareizību un vismaz tādu pašu precizitāti kā ar aizvietoto analītisko metodi.”;

               3)

               direktīvas III pielikumu aizstāj ar šīs direktīvas pielikuma tekstu.

         2. pants
   1.   Dalībvalstis 12 mēnešu laikā pēc šīs direktīvas publicēšanas Oficiālajā Vēstnesī pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Tās piemēro minētos noteikumus 12 mēnešu laikā pēc šīs direktīvas publicēšanas Oficiālajā Vēstnesī.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Briselē, 2011. gada 1. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 350, 28.12.1998., 58. lpp.

      PIELIKUMS

            “III PIELIKUMS

               PIEĻAUJAMĀ ATKĀPE NO TVAIKA SPIEDIENA ROBEŽVĒRTĪBAS BENZĪNAM, KAS SATUR BIOETANOLU

                        Bioetanola saturs (% v/v)

                        Pieļaujamā atkāpe no tvaika spiediena robežvērtības (kPa) (1)

                        0

                        0

                        1

                        3,7

                        2

                        6,0

                        3

                        7,2

                        4

                        7,8

                        5

                        8,0

                        6

                        8,0

                        7

                        7,9

                        8

                        7,9

                        9

                        7,8

                        10

                        7,8

                  Pieļaujamo atkāpi no tvaika spiediena robežvērtības, ja bioetanola saturs ir pa vidu starp norādītajām vērtībām, nosaka, veicot lineāru interpolāciju starp bioetanola saturu, kas ir tieši virs starpvērtības, un bioetanola saturu, kas ir tieši zem starpvērtības.”

         (1)  Specifikācijās norādītas “patiesās vērtības”. To robežvērtības noteiktas saskaņā ar standartu EN ISO 4259:2006 “Naftas produkti. Datu precizitātes noteikšana un lietošana testēšanas metodēs”, un minimālā vērtība noteikta 2R virs nulles (R = reproducējamība). Atsevišķu mērījumu rezultātus interpretē, pamatojoties uz standartā EN ISO 4259:2006 aprakstītajiem kritērijiem.